jkorsvik/nowiki_second_scrape_merged huggingface dataset:
Aurboda

Aurboda var i norrøn mytologi hustru til jotnen Gyme. De hadde den vakre datteren Gerd, som Frøy fridde til.


== Etymologi ==
Navnet er sannsynligvis avledet av aur i betydningen sand. Aurbodas forhold til Gyme og Gerd som også tilhører underverdenen styrker denne tolkningen. Filologen Albert Morey Sturtevant har vært inne på en teori om at opprinnelsen er det latinske aureum (gull) og at navnet er en slags kjenning, «gull-tilbyderen».


== I Eddadiktningen ==
Aurboda er nevnt to steder i Eddadiktningen. I Hyndluljod i Den eldre Edda heter det:

Frøy åtte Gjerd
ho var Gymes dotter
av jotunætt
med Aurboda.I Gylvaginning i Den yngre Edda (Snorre-Edda) fortelles det i prosatekst om Frøy som ser Aurbodas datter Gerd og blir forelsket. Han sender tjeneren sin, Skirne, i vei for å fri til henne for seg, og får beskjed om å vente i ni netter på bruden, noe Frøy finner uutholdelig.Navnet Aurboda forekommer også i Eddadiket Fjolsvinnsmål, der som en av Mengløds tjenerinner. Filologen Rudolf Simek antar at dette er en annen kvinne.


== Referanser ==


== Kilder ==
Steinsland, Gro (1991). Det hellige bryllup og norrøn kongeideologi: en analyse av hierogami-myten i Skírnismál, Ynglingatal, Háleygjatal og Hyndluljóð. Oslo: Solum. ISBN 8256007648. 
Hansen, Jan-Erik Ebbestad (1999). Norrøne myter og sagn. Oslo: Gyldendal fakta. ISBN 8205255466. 
Rudolf Simek (1993). Dictionary of Northern Mythologi. Alfred Kröner Verlag. ISBN 978-0-85991-513-7. 
Eddakvede; Hyndluljod. Det Norske Samlaget. 1974. 
Snorre Sturlasson (1974). Den yngre Edda; Gylvaginning. Det Norske Samlaget.
Bundesliga 2005–2006

Bundesliga 2005–2006 var den 43. sesongen siden opprettelsen av ligaen. Den ble spilt i tidsrommet fra 5. august 2005 til 13. mai 2006. Bayern München ble seriemester, fem poeng foran Werder Bremen. 1. FC Kaiserslautern, 1. FC Köln og MSV Duisburg rykka ned. Werder Bremen skåret flest mål med 79.


== Ligatabell ==
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng


== Referanser ==


== Eksterne lenker ==
Bundesliga offisielle nettside Arkivert 20. april 2008 hos Wayback Machine.
Bayou

Bayou (uttales baju) betegner ei lita, sakteflytende elv, hovedsakelig i lavlandsområder. Ordet brukes helst om mindre elver i Mississippi-deltaet i USA.Ordet blei først brukt av franskmennene i Louisiana. Det antas å komme fra «bayuk», som betyr «bekk» eller «lita elv» på indianerspråket choctaw.Bayou-området er nært knytta til cajun- og kreol-kulturen langs kysten av Mexicogolfen. I mange av bayouene foregår det fiske etter kreps og reker.  Houston i Texas har tilnavnet Bayou City.
Creedence Clearwater Revival ga i 1969 ut sangen «Born on The Bayou» på sitt andre album Bayou Country.


== Referanser ==
Hjelme kirke

Hjelme kirke er en arbeidskirke bygd i naustform fra 1971 i Øygarden kommune, Vestland fylke.
Byggverket er i betong og har 300 sitteplasser.


== Se også ==
Hjelme gamle kirke


== Referanser ==


== Eksterne lenker ==
Hjelme menighet
(no) «Hjelme kirke». Kirkesøk. Den norske kirke. 
«Hjelme kirke». Kulturminnesøk. Riksantikvaren – Direktoratet for kulturminneforvaltning.
Jeu de paume

Jeu de paume (fransk for «håndflatespill») er en tusen år gammel fransk forløper for tennis, spilt uten racket, derav navnet - jeu er fransk for «spill», mens paume (engelsk palm) betyr «håndflate». På engelsk kalles det også real tennis, men real ble først tilføyd mot slutten av 1800-tallet for å skille det fra den nymotens lawn tennis - «gressplen-tennis» som er det vi mener med «tennis» i dag.


== Historie ==
Jeu de paume skriver seg tilbake fra 1000-tallet, da franske munker konkurrerte i en tidlig form av leken, der de brukte hendene til å kaste stoffposer stoppet med hår eller kork. Etter hvert begynte unge adelsmenn som var utdannet i kloster, å ta med seg leken tilbake til slott og byområder. Henrik VIII av England var kjent som en ivrig jeu de paume-spiller, og det kan forklare at jeu de paume i dag kalles court tennis i USA, royal tennis i Australia og courte-paume i Frankrike.Det var under en slik real tennis-match at prins Edward av England møtte Sophie Rhys-Jones som han giftet seg med i 1999.


== Moderne jeu de paume ==
En liten gummiball spilles over et nett med en kort racket, og poengberegningen er omtrent som i tennis. Det kan spilles av to eller fire spillere. Jeu de paume var med som olympisk øvelse i OL 1908 i London. 


== Referanser ==
Anders Foss

Anders Foss er navnet til flere personer:

Anders Foss (biskop), den lutherske biskop av Bjørgvin bispedømme 1583-1607
Anders Foss (vannski), norsk vannskiutøver (1976-)
Emigrantkirka på Sletta

Emigrantkirka på Sletta ble opprinnelig bygget av norske emigranter i Brampton, Nord-Dakota i USA på begynnelsen av 1900-tallet. I 1996 ble kirka gitt i gave til Vestnorsk Utvandringssenter, og flyttet på dugnad til Sletta i Radøy (fra 2020 Alver kommune ) i Vestland fylke, der det fra før lå en kirkegård. Mannen bak flyttingen og planleggingen av den var lektor Asbjørn Ystebø.


== Se også ==

Vestnorsk utvandringssenter


== Eksterne lenker ==
Offisielt nettsted 
(en) The Emigrant Church, Sletta – kategori av bilder, video eller lyd på Commons 
Bilder av kirken
Vestnorsk Utvandringssenter
Emigrantkirka hos DIS-Norge
Urdarbrønnen

Urdarbrønnen («skjebnesbrønnen»), også kalt Urdarbrunn og Urds brønn, er en brønn i norrøn mytologi som ligger ved verdenstreet Yggdrasils fot, nær gudenes tingplass. Den er en visdomskilde, og Urds boplass. De tre herskernornene Urd, Verdande og Skuld holder til ved brønnen, der de spinner skjebnetråder for mennesker og æser.
Hordabø kirke

Hordabø kirke (Hordabø kyrkje), tidligere Bø kirke er en langkirke fra 1875 i Bøvågen, Alver kommune, Vestland fylke. Kirka ligger på nordspissen av Radøy. Den er en del av Den norske kirke og hører til Nordhordland prosti i Bjørgvin bispedømme. Byggverket er i tre og har 400 plasser. I 1925 skiftet kirken navn fra Bø til Hordabø.Det har vært kirke på stedet siden middelalderen, og Bø kirke er nevnt i Bergens kalvskinn fra ca. 1350. Den første kirken man kjenner til var trolig en stavkirke, men man vet verken når denne har blitt oppført og når den har blitt revet igjen. Når kirken igjen omtales i 1686 er det som en kirke i tømmer og med tårn.
Som så mange andre kirker ble Hordabø solgt på 1720-tallet, kjøperen var sogneprest Hans Withe. I privat eie forfalt kirken grunnet manglende vedlikehold, og da kirken endelig ble kjøpt tilbake til sognet i 1871 fant man det lite hensiktsmessig å restaurere den. I stedet ble det bygget ny og større kirke som stod innviet 5. august 1875. Det var byggmester Jon Jonsen Alvær som oppførte kirken etter tegninger av arkitekt Jacob Wilhelm Nordan. Kirken gjennomgikk omfattende restaureringsarbeider i 1949.


== Referanser ==


== Eksterne lenker ==
«Hordabø kirke». Kulturminnesøk. Riksantikvaren – Direktoratet for kulturminneforvaltning. 
Offisielt nettsted 
(en) Hordabø kyrkje – kategori av bilder, video eller lyd på Commons 
Radøy menighet
Hordabø kirke hos DIS-Norge
(no) «Hordabø kirke». Kirkesøk. Den norske kirke.
Kirsebærflue

Kirsebærflue (Rhagoletis cerasi (Linnaeus 1758) ) tilhører familiegruppen  båndfluer (Tephritidae). 


== Utseende ==
Kirsebærfluen er ca. fem millimeter lang. 


== Levevis ==
Larvene til kirsebærfluen utvikler seg enten i kirsebær eller kaprifol-bær, og gjør bærene uselgelige (markspiste). Det finnes to såkalte vertsraser, en som går på kirsebær og en på kaprifol. De fleste funn i Norge så langt har vist seg å være av kaprifolrasen, og fluen er derfor ikke et alvorlig skadedyr i Norge. 
Fluer  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 


== Skadedyr ==
I Norge er ikke kirsebærfluen regnet som et alvorlig skadedyr, de norske fluene lever mest på kaprifol og ikke så ofte på kirsebær. Andre steder finnes fluen på kirsebær, og er da et alvorlig skadedyr, ettersom den gjør at bærene blir markspist.


== Systematisk inndeling ==

Tovinger (Diptera)
Underorden Fluer (Brachycera)
Gruppe Høyere fluer (Cyclorrhapha)
Gruppe Schizophora
familie Båndfluer (Tephritidae)
slekten Rhagoletis
Kirsebærflue – Rhagoletis cerasi (Linnaeus 1758) 


== Eksterne lenker ==
(en) kirsebærflue i Encyclopedia of Life 
(en) kirsebærflue i Global Biodiversity Information Facility 
(no) kirsebærflue hos Artsdatabanken 
(sv) kirsebærflue hos Dyntaxa 
(en) kirsebærflue hos Fauna Europaea 
(en) kirsebærflue hos ITIS 
(en) kirsebærflue hos NCBI 
(en) Kategori:Rhagoletis cerasi – bilder, video eller lyd på Wikimedia Commons 
(en) Rhagoletis cerasi – galleri av bilder, video eller lyd på Wikimedia Commons 
Rhagoletis cerasi – detaljert informasjon på Wikispecies 
Norsk Entomologisk forening – for deg som vil lære mer om insekter.
Eredivisie 2000–2001

Nederlandske Eredivisie (norsk: «Æresdivisjonen») i sesongen 2000/2001 besto av 18 fotballag. PSV Eindhoven vant mesterskapet.


== Ligatabell ==
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng


== Kilder ==
Historical statistics Arkivert 19. oktober 2019 hos Wayback Machine. eredivisie.nl
Resultater uk.soccerway.com
Eredivisie 1996–1997

Eredivisie 1996–1997 (norsk: Æresdivisjonen), eliteserien i fotball i Nederland, for sesongen 1996/1997 ble spilt av 18 lag. Laget PSV Eindhoven vant serien.


== Ligatabell ==
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng


== Kilder ==
Historical statistics Arkivert 19. oktober 2019 hos Wayback Machine. eredivisie.nl
Resultater uk.soccerway.com
Eredivisie 1993–1994

Nederlandsk Eredivisie for sesongen 1993/1994 besto av 18 lag. Ajax vant serien.


== Tabell ==
K=kamper spilt, V= vunnet, U= uavgjort, T= tap, MF= mål for, MM= mål mot, MD= målforskjell, P = Poeng
1 Vinner av KNVB Cup. 2 RKC vant play-offen og fikk bli i Eredivisieg. VVV tapte sin og rykket ned. 3 Klubber som deltok i Intertoto Cup 1994.


=== Play-off ===
I play-off runden deltar åtte lag (seks fra Eerste Divisie og to fra Eredivisie), delt i to grupper. Gruppevinnerne rykker opp til (eller blir i) Eredivisie.
Gruppe 1

Gruppe 2


== Eksterne lenker ==
Historical statistics Arkivert 19. oktober 2019 hos Wayback Machine. eredivisie.nl
Resultater, hos rsssf
Sæbø kirke

Sæbø kirke (Sæbø kyrkje) er en langkirke fra 1884 på Sæbø i Alver kommune, Vestland fylke. Kirka er den sørøstre av kirkene på Radøy. Den er en del av Den norske kirke og hører til Nordhordland prosti i Bjørgvin bispedømme.


== Historikk ==

Den første kirken som lå på Sæbø ble sannsynligvis bygd rundt 1300, noe som gjør Sæbø til et at de første sognenen i Nordhordland med egen kirke. I 1860-årene ble det klart at man trengte en ny kirke på Sæbø, da den gamle kirken ikke tilfredsstilte kravene som ble satt i lovene. Ved bispevisitasen i 1871 ble det bemerket at kirken var i god stand, men for liten. Prosten ble derfor pålagt å rydde opp i dette. Det ble satt igang en prosess, og i 1882 ble det gjort vedtak om at byggingen av ny kirke skulle starte våren 1883. Arbeidet ble gjort av byggmester Karl Askeland som også hadde legd tegningene til kirken. Grunnmuren ble bygd som pliktarbeid for folk i bygden. Arbeidet gikk etter planen, og kirken ble vigslet av biskop Fredrik Waldemar Hvoslef 20. mai 1884, en dag som forøvrig var en tirsdag og ikke en søndag som er vanlig for kirkevigsler.
I 1960- og 70-årene ble det gjort store utbedringer på kirken. Man senket blant annet prekestolen og bygde om alterringen. Det ble og bygd bårehus under kirken. Kirken ble så malt til hundreårsjubileet i 1984, og et nytt oppussingsarbeid ble satt igang i 2009.
Materialet fra den gamle kirken ble solgt på auksjon i bygden. Den eldste delen av inventaret var en døpefont i stein fra 1100- eller 1200-tallet. Den står nå på Bergen Museum.


== Litteratur ==
Sæbø kyrkje 100 år (1884–1984). Historikk-Kort omtale-Helsingar-Jubileumsprogram, Sæbø sokneråd, 1984


== Eksterne lenker ==
Offisielt nettsted 
(en) Sæbø kirke – kategori av bilder, video eller lyd på Commons 
«Sæbø kirke». Kulturminnesøk. Riksantikvaren – Direktoratet for kulturminneforvaltning. 
Radøy menighet
Sæbø kirke hos DIS-Norge
Hans-Emil Lidén, Anne Marta Hoff. Sæbø kirke i Norges Kirker utgitt av NIKU og KA
Idrettsklubben Tjalve

Idrettsklubben Tjalve er en norsk idrettsklubb fra Oslo, med hovedfokus på friidrett.


== Historie ==
Tjalve er den eldste friidrettsklubben i Norge. IK Tjalve ble stiftet 27. desember 1890 av tre unge menn, Gustav S. Thorp, Oscar F. Fredriksen og Asbjørn Bjerke. De tre var utbrytere fra Kristiania Sportsforening. Om kvelden tredje juledag møttes de i den nye «bodega i Prinsens gade», hvor de markerte dannelsen av den nye klubben med «et glass vin og et haandtrykk».
Klubbens første formann var den kjente idrettsentusiasten, idrettsmannen og idrettsentreprenøren, premierløytnant Henrik Angell. Han hadde en spesiell forkjærlighet for friidrett, som den gang var i sin spede begynnelse i Norge. Klubben skulle som den første i Norge «uddanne sine medlemmer i fodsport». Dette målet skulle fremmes gjennom stadige øvelser under ledelse av en trener, gjennom kappgang og utflukter i skog og mark og gjennom konkurranser.
Det var Tjalves styre som i 1896 tok initiativ til dannelsen av det som i dag er Norges Friidrettsforbund. Tjalves Petter Bredo Brodersen var Norsk Skøiteforbunds tredje formann i perioden 1895–1896.


== Navnet ==
Navnet Tjalve kommer fra norrøn mytologi. Tjalve var Tors følgesvenn, og hadde den egenskap at han kunne løpe raskere enn sin egen skygge.


== Klubbens ledelse ==
Klubbens daglige leder er Matias Lavik. Fra 2011 er John Ertzgaard ansatt som idrettslig leder i klubben.


== Utøvere ==

Sentrale utøvere i Tjalve opp i gjennom tidene er blant annet Martinus Lørdahl, Audun Boysen, Bjørn Vade, Ulf Bertil Lund, Hallgeir Brenden, Willy Rasmussen, Carl-Fredrik Bunæs, Einar Førde, Helge Pharo, Harald Lorentzen, Reidar Lorentzen, Arne Kvalheim, Knut Kvalheim, Steinar Hoen, Leif Roar Falkum, Stein Johnson, Terje Haugland, Bo Breigan, Richard Olsen, John Ertzgaard, Atle McAdam, Gjøran Sørli, Pål Arne Fagernes, Benjamin Jensen, Bård Kvalheim, Susanne Wigene, Ingvill Måkestad Bovim, Hanne Lyngstad, Grete Etholm, Eivind Henriksen, Margrethe Renstrøm, Mona Holm Solberg, Gaute Myklebust, Inger Anne Frøysedal, Øyunn Grindem Mogstad, Eivind Henriksen, Karoline Bjerkeli Grøvdal, Amalie Iuel og Hedda Hynne.


== Arrangement ==
Klubbens største arrangement er Holmenkollstafetten, som arrangeres hvert år i begynnelsen av mai. Klubben står også bak friidrettsstevnene Tjalvelekene, Boysen Memorial, Basse Sprint, Kvalheimmila, Einar Brynemo Memorial. IK Tjalve er også en av klubbene i Bislett Alliansen, som er pådriverne bak det internasjonale friidrettsstevnet Bislett Games.

SkøytearrangementLandsløbet 1892 (II), Frognerkilen, 22. februar 1892 – Oscar F. Fredriksen, Tjalve vant.
Allround-NM 1896, Frognerkilen, 1./2. januar 1896 – Vilhelm Mauseth, Trondhjems SK


== Referanser ==


== Litteratur ==
Pharo, Helge Ø. (1990). Tjalve hundre år. Oslo: Schibsted. s. 240 sider. ISBN 8251613434.  [Digitalisert av på Bokhylla.no av Nasjonalbiblioteket / Tilgang for norske IP-adresser]


== Eksterne lenker ==
Tjalve.no – Offisiell hjemmeside
Appelsinflue

Appelsinflue (Ceratitis capitata Wiedemann, 1824) tilhører familiegruppen  båndfluer (Tephritidae). Den er kjent som Mediterranean fruit fly i engelsktalende land. 


== Utseende ==
Appelsinfluen er ca. fire til seks millimeter lang. 


== Levevis ==
Larvene til appelsinfluen utvikler seg i en rekke forskjellige fruktslag, særlig sitrusfrukter, men også fiken, kaffe, papaya og mango. 
Fluer  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 


== Skadedyr ==
I Norge er ikke appelsinfluen regnet som et alvorlig skadedyr av naturlige årsaker. Men den er et fryktet skadedyr i litt varmere klima.


== Systematisk inndeling ==

Tovinger (Diptera)
Underorden Fluer (Brachycera)
Gruppe Høyere fluer (Cyclorrhapha)
Gruppe Schizophora
familie Båndfluer (Tephritidae)
slekten Ceratitis
Appelsinflue – Ceratitis capitata Wiedemann, 1824


== Eksterne lenker ==
(en) appelsinflue i Encyclopedia of Life 
(en) appelsinflue i Global Biodiversity Information Facility 
(no) appelsinflue hos Artsdatabanken 
(sv) appelsinflue hos Dyntaxa 
(en) appelsinflue hos Fauna Europaea 
(en) appelsinflue hos ITIS 
(en) appelsinflue hos NCBI 
(en) Kategori:Ceratitis capitata – bilder, video eller lyd på Wikimedia Commons 
(en) Ceratitis capitata – galleri av bilder, video eller lyd på Wikimedia Commons 
Ceratitis capitata – detaljert informasjon på Wikispecies 
Norsk Entomologisk forening – for deg som vil lære mer om insekter.
Cumaná

Cumaná er en by i det nordøstlige Venezuela. Byen hadde 257 821 innbyggere (per 1. januar 2005).
Cumaná er hovedstaden i delstaten Sucre. Havnebyen ligger ved utløpet av elven Manzanare på kysten mot Det karibiske hav.
Europeere bosatte seg på stedet i 1501, men ble etterhvert drevet. Byen ble permanent bosatt i 1520 av spanske oppdagere, og var dermed den første faste europeiske bosetningen i Sør-Amerika. Byen er flere ganger blitt ødelagt av jordskjelv, spesielt i 1766, 1797 og 1929.
Toyota Avensis

Toyota Avensis (1997–2018) er en kompaktbil av japanske Toyota,  produsert ved Toyotas fabrikkanlegg i Burnaston i Storbritannia.


== Første generasjon (1997–2003) ==

Like etter at Toyota hadde avsluttet sin produksjon av Toyota Carina i 1998, lanserte de samme år arvtageren Avensis. Denne bilen var større og hadde merkbart høyere nivå enn Carina. Toyota fortsatte å produsere første generasjon av denne medium-store familiebilen i stasjonsvogn og sedan frem til 2003 da andre generasjon overtok.


== Andre generasjon (2003–2009) ==

Andre generasjon Avensis ble merkbart større i karosseri. Den ble lansert i 2003. Dette, siden Toyota i Europa planla å avbryte import av Toyota Camry året etter, i 2004, og de ville dermed øke størrelsen på Avensis for å lage en litt større bil, siden Toyota nå ikke hadde noen stor familiebil.
Da andregenerasjons Avensis ble lansert fylte Toyota dette hullet, og bilen fortsatte å selge bra over hele Europa.
Motorene var de samme, men det var flere hester hentet ut av de forskjellige modellene, og de ble også lansert med 2,0 og 2,2 liters dieselmotorer. Den var, med sin VVT-i-teknologi i motoren og sitt lave bensinforbruk og gunstige miljøutslipp, med på å gjøre Toyota til verdens største bilprodusent i 2008.


== Tredje generasjon (2009–2018) ==

Tredje generasjon Avensis ble vist på Bilutstillingen i Paris i 2008, og ble offisielt lansert 29. januar 2009 i Norge. Den er noe større enn forrige modell; stasjonsvognen har blitt 4,5 cm lengre.
Den er designet og utviklet ved Toyotas designsenter i Sophia Antipolis i Syd-Frankrike, ED2. Den produseres ved Toyotas fabrikk i Derbyshire i Storbritannia, slik som den forrige modellen.


=== Syv motorer leveres i Norge ===
I 2012 ble det gjort små endringer i lysoppsettet foran og bak.  I 2015 var endringene noe større, og man fikk nytt dashboard og en del nye motorer, levert av BMW.

		
		
		


== Referanser ==
Euskaltzaindia

Euskaltzaindia er navnet på det baskiske språkakademiet. Det ble grunnlagt i 1918 av Alfonso XII. Dets oppgave er å beskytte og normalisere det baskiske språket. Akademiets emblem  er ei eik, sammen med ordtaket Ekin eta jarrai («Begynne og fortsette»). 23 akademikere er ansatt, hvorav 20 har baskisk som morsmål.
Akademiet ble offisielt godkjent av Real Academia i Spania i 1976, ett år etter at Franco-diktaturet tok slutt. I Frankrike ble det akseptert som en enhet i 1995. Euskaltzaindia holder til i Bilbao, men har delegasjoner i Bayonne, San Sebastián og Vitoria.


== Se også ==
Baskisk språk
Baskerland
Navarra


== Referanser ==


== Litteratur ==
Kurlansky, Mark (1999). The Basque history of the world (engelsk). Penguin. 


== Eksterne lenker ==
Offisielt nettsted 
(en) Euskaltzaindia – kategori av bilder, video eller lyd på Commons
Huglo bedehuskapell

Huglo bedehuskapell er en langkirke fra 1936 på Huglo i Stord kommune i Vestland fylke.
Byggverket er i tre og har 140 plasser.


== Litteratur ==
Alf Henry Rasmussen (1993). «Huglo bedehuskapell». Våre kirker. Norsk kirkeleksikon. Kirkenær: Vanebo forlag. s. 382. ISBN 82-75-27022-7. 


== Eksterne lenker ==
«Huglo bedehuskapell». Kulturminnesøk. Riksantikvaren – Direktoratet for kulturminneforvaltning.
Melonflue

Melonflue (Bactrocera cucurbitae) tilhører familiegruppen  båndfluer (Tephritidae). 


== Utseende ==
Melonfluen er ca. fem millimeter lang. 


== Levevis ==
Larvene til melonfluen lever på meloner og agurker, men kan også angripe blant annet tomater, bønner, epler, papaya og sitrusfrukter.
Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 


== Skadedyr ==
Melonflue er et alvorlig skadedyr særlig på meloner og agurker.


== Systematisk inndeling ==

Tovinger (Diptera)
Underorden Fluer (Brachycera)
Gruppe Høyere fluer (Cyclorrhapha)
Gruppe Schizophora
familie Båndfluer (Tephritidae)
slekten Bactrocera
Melonflue – Bactrocera cucurbitae


== Eksterne lenker ==
(en) Melonflue i Encyclopedia of Life 
(en) Melonflue i Global Biodiversity Information Facility 
(en) Melonflue hos ITIS 
(en) Melonflue hos NCBI 
(en) Kategori:Bactrocera cucurbitae – bilder, video eller lyd på Wikimedia Commons 
www.tolweb.org/ Tephritoidea, in The Tree of Life Web Project,  -www.tolweb.org/Tephritoidea - bilde av melonflue.
Norsk Entomologisk forening – for deg som vil lære mer om insekter.
Nysæter kirke

Nysæter kirke (Nysæter kyrkje) er en arbeidskirke i Stord kommune i Vestland fylke. Den ble oppført i 1991 og vigslet i januar 1992.
Byggverket er i tegl og har 350 plasser. Det er inspirert av stavkirkearkitektur.


== Litteratur ==
Hans-Emil Lidén: Nysæter kirke i «Norges kirker»
Alf Henry Rasmussen (1993). «Nysæter kyrkje, Sagvåg». Våre kirker. Norsk kirkeleksikon. Kirkenær: Vanebo forlag. s. 382. ISBN 82-75-27022-7. 


== Eksterne lenker ==
(no) «Nysæter kirke». Kirkesøk. Den norske kirke.
Olivenflue

Olivenflue (Bactrocera oleae Gmelin, 1790) tilhører familiegruppen  båndfluer (Tephritidae). 


== Utseende ==
Olivenfluen er ca. 0,7–1,2 millimeter lang. Vingene hos denne arten uten mørke flekker eller tverrbånd, noe som er vanlig hos de fleste andre artene båndfluer.


== Levevis ==
Larvene til olivenfluen lever på oliven.
Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der fluelarvens indre og ytre organer endres.


== Skadedyr ==
Olivenflue er et alvorlig skadedyr på oliven.


== Systematisk inndeling ==

Tovinger (Diptera)
Underorden Fluer (Brachycera)
Gruppe Høyere fluer (Cyclorrhapha)
Gruppe Schizophora
familie Båndfluer (Tephritidae)
slekten Bactrocera
Olivenflue – Bactrocera oleae Gmelin, 1790 


== Eksterne lenker ==
(en) Bactrocera oleae i Encyclopedia of Life 
(en) Bactrocera oleae i Global Biodiversity Information Facility 
(no) Bactrocera oleae hos Artsdatabanken 
(en) Bactrocera oleae hos Fauna Europaea 
(en) Bactrocera oleae hos ITIS 
(en) Bactrocera oleae hos NCBI 
(en) Kategori:Bactrocera oleae – bilder, video eller lyd på Wikimedia Commons 
(en) Bactrocera oleae – galleri av bilder, video eller lyd på Wikimedia Commons 
Bactrocera oleae – detaljert informasjon på Wikispecies 
Norsk Entomologisk forening – for deg som vil lære mer om insekter.